Vegetarianlıq
Vegetarian (lat. vegeterian) — ət yeməyən insan. "Vegetarian" latın sözü olub "sağlam həyat" mənasını bildirir. Adi halda vegetarianlıq dedikdə heyvan mənşəli məhsullardan - ət və ət məhsullarından pəhriz etmək nəzərdə tutulur. Vegetarianlar heyvan məhsulları olan süd, yumurta və bal istehlak etdikləri halda vegetarianlığın daha ciddi forması hesab olunan veqanlıqda təkcə ət və ət məhsulları yox, bütün heyvan mənşəli məhsulların istifadəsinin (qida və geyim daxil hər cür istifadə istismar hesab olunur) dayandırılması nəzərdə tutulur. Veqanlıq tək qidalanma növü yox, həm də həyat fəlsəfəsidir.